Herlevhuse. Referat fra afdelingsmøde den 8. april 2013

Dagsorden:

1. Velkomst og valg af dirigent

2. Valg af stemmeudvalg og referent

3. Forelæggelse af driftsbudget for tiden 1. august 2013 til 31. juli 2014 til godkendelse,

- herunder fastsættelse af huslejen for perioden.

Budgettet foreslås af afdelingsbestyrelsen vedtaget som et rammebudget.

Revideret handleplan for tiden 1. august 2013 til 31. juli 2014 fremlægges til orientering

4. Indkomne forslag

5. Evt.

**1.** Formanden René Petersen bød velkommen til de fremmødte beboere.

Han bød ligeledes velkommen til Niels Bonne Rasmussen, KAB, driftschef Viggo Strøm Børsting, KAB samt Marie Kielberg-Bæk, regnskabsmedarbejder KAB.

Han bød endvidere Laurits Roikum velkommen og foreslog Laurits som dirigent. Dette blev vedtaget.

Det blev endvidere oplyst, at der var 21 husstande tilstede.

**2**. Det blev besluttet ikke at vælge et stemmeudvalg, før vi evt. havde brug for et.

Yvonne L. Madsen blev valg til referent.

**3**. Marie forelagde budgettet.

Debat:

Er der kontrol med skorstensfejning? Nogen gange er der brændeovne, der lugter forfærdeligt og oser meget - svar: Viggo tjekker op på det, men da brændeovne skal godkendes, skulle skorstensfejermesteren automatisk få besked om nye brændeovne og dermed også lave skorstensrensning og information i brugen af brændeovne.

Der var almindelig tilfredshed med, at huslejen ikke skulle stige.

Viggo gennemgik drift og vedligeholdelse og nævnte omlægning af div. konti.

Flere spurgte til renovering af kloaker - svar: de, der har problemer med rotter kommer først, men ellers i prioriteret rækkefølge.

Fældning af træer - svar: de træer der er "truende store" bliver fældet først. Ellers er det først til mølle princippet. Der skulle ligge en liste på ejendomskontoret, men alle er velkommen til at kontakte ejendomskontoret for at se, om man er på listen.

Rep. af betonskader (trapper, trin m.m.). Er der en liste over dem, der skal have lavet betonskader - svar: Viggo tjekker op på det, og man er velkommen til at kontakte ejendomskontoret for at se om man er på listen.

Er bemandingen på ejendomskontoret OK - svar: ja, det går fint. Hvis der er brug for det, må man tilkøbe service fx. i forbindelse med snerydning, og der kommer ingen huslejestigning pga. tilkøb af ekstra service.

Budgettet blev vedtaget.

Antennebudgettet blev fremlagt til orientering.

Viggo gennemgik handleplanen.

Debat:

En beboer ville gerne vide noget om hjemfaldspligten. Der var lavet meget i lejligheden, og det ville være ærgerligt, hvis bebyggelsen blev nedlagt. - svar: Niels omtalte det møde, der havde været i februar måned.

Vindskederne trænger til maling.

Der var spørgsmål om, hvor mange der var Herlevhuses kloaker. og hvor mange der var kommunens. - svar: det kunne der pt. ikke svares på.

En nyindflytter havde problemer med huller i fortovet, hvem skulle han kontakte. Der var også spørgsmål om reparation af ødelagte fliser grundet bilparkering omkring hospitalet - svar: det er kommunen, da Runddyssen og Langdyssen er kommunens veje.

Der var flere spørgsmål ang. vandlås. Der var flere der ikke kunne finde den - svar: Viggo tjekker op på det.

Der var flere spørgsmål ang. hækplanter - svar: hvis der er hækplanter, der er gået ud, kan man kontakte ejendomskontoret og få nogle nye. **Det er ikke ejendomskontoret, der skal grave den gamle hæk op og sætte ny hæk. Det er den enkelte beboer.**

Der blev nikket OK til handleplanen.

**4.** Annette fremlagde bestyrelsens forslag om legeplads.

Debat:

Der var flere der mente, at legepladsen skulle være fra 0-8/10 år.

Der var en lang snak om beliggenheden af legepladsen. Det ville ikke være sjovt at have en legeplads lige uden for baghaven, især ikke da der allerede nu, var problemer med unge mennesker, der kørte rundt på deres knallerter og lavede en del larm. Denne larm kunne man tænke sig, ville eskalere, hvis der kom en legeplads, som de så kunne opholde sig på om aftenen.

Der var forslag om, at legepladsen skulle ligge nedenfor bakken.

Der var flere, der nævnte, at mange beboere selv havde legeredskaber i deres haver.

Der var enighed om, at der skulle være en legeplads, fordi det var hyggeligt og vigtigt, at man kom til at kende andre i bebyggelsen, når man var på legepladsen.

Alle var også enige om, at legepladsen skulle ligge sådan, at man kunne se, hvad der foregik på pladsen, og at den ikke blev "pakket" ind i træer og buske.

Forslaget om etablering af legeplads blev vedtaget - **dog** skal bestyrelsen komme med 3 forslag til, hvor den kan ligge. Forslagene skal behandles på næste ordinære afdelingsmøde, hvor den endelige beslutning om beliggenheden skal tages.

**5.**

En ny beboer efterlyste oplysninger omkring husorden m.m. - svar: hjemmesiden er under opbygning. Vi mangler stadig fremsendelse af husordenen med datorettelser samt råderetskatalog fra KAB. Vi har et indflytterudvalg, som skal lave pjecer m.m. til de nye beboere, når vi får div. kataloger fra KAB.

En beboer havde problemer med signaler fra Yousee. Formanden René Petersen skal kontaktes.

Der var nogle beboere, der manglede respons fra ejendomskontoret. Det var svært at komme i kontakt med ejendomskontoret i telefontiden. Viggo ville tage sig af sagen.

Et medlem af HÆK havde en forespørgsel om rengøring af beboerlokalet, når de havde brugt det svar: Bestyrelsen har taget hånd om forespørgslen fra HÆK.

Mødet sluttede kl. 20.15.

Rene Petersen Laurits Roikum

formand dirigent